cyanic-selkie/wikianc huggingface dataset:
Pekka Kling
Parhaisiin kansainvälisiin saavutuksiinsa Kling pääsi 1960-luvun alussa. Oslon PM-kisoissa 1961 hän sai hopeaa hirviammunnan kertalaukauksilla. Kairon MM-kilpailuissa 1962 hän sijoittui parilaukauskilpailussa viidenneksi. Sandvikenin EM-kilpailuissa 1963 hän saavutti parilaukauksissa hopeaa kuusi pistettä Neuvostoliiton Oleg Zakurenoville hävinneenä ja kauriskilpailussa pronssia. Lisäksi hän sai kolme hopeaa joukkuekilpailuissa. Kööpenhaminan PM-kilpailuissa 1963 Kling voitti kultaa hirven parilaukauksilla. Göteborgin PM-kilpailuissa 1965 hän voitti kultaa hirven kertalaukauksilla ja kaurisammunnassa. Plzeňin EM-kisoissa 1969 hän kilpaili kivääriammunnassa mutta ilman menestystä.
Urheilutoimittajain liitto valitsi Pekka Klingin vuoden 1963 seitsemänneksi parhaaksi suomalaisurheilijaksi. Äänestyksen aikana hän täytti 19 vuotta ja oli siihen mennessä nuorin kymmenen parhaan suomalaisurheilijan listalle yltänyt.
AT-AT
AT-AT pystyy kuljettamaan 40 sotilasta ja sillä on kolmen hengen miehistö – vaununjohtaja ja kaksi ohjaajaa. AT-AT:n ohjauspöydässä on kummallakin ohjaajalla sekä ohjaamiseen että ampumiseen tarvittavat konsolit, mutta yleensä vain toinen huolehtii etenemisestä ja toinen ampumisesta. Vaununjohtaja päättää sotakoneen liikkeistä ja maalista, ja lisäksi hän on yhteydessä ylempiin tahoihin. AT-AT on suunniteltu AT-TE-kävelijän pohjalta.
AT-AT on aseistettu yhteensä neljällä lasertykillä, joista kaksi on sen ohjaamon alla ja kaksi sivuilla. Ohjaamo muistuttaa päätä ja aseilla tähtäys suoritetaan sitä kääntelemällä (sivuilla olevat lasertykit voivat myös pyöriä). AT-AT:n tukena on usein AT-ST-kävelijöitä.
AT-AT esiintyy ensimmäisen kerran elokuvassa Imperiumin vastaisku. Siinä kapinalliset ovat majoittuneet Hoth-planeetalle ja AT-AT:t kuljettavat joukkoja kohti kapinallisten tukikohtaa. Koneita nähdään myös Endorin metsäplaneetalla elokuvassa Jedin paluussa.
AT-AT on suojattu vahvalla metallilla, johon ammuttaessa lasersäde kimpoaa pois tai imeytyy siihen vahinkoa aiheuttamatta. Jalat ovat koneen heikko kohta. AT-AT:n hidasta liikkumista käytetään hyväksi Hothin taistelussa, kun kapinalliset lentävät lumikiitureilla ja takana oleva ampuja ampuu vaijerin AT-AT:n jalkaan, minkä jälkeen alus kiertää vaijerin AT-AT:n jalkojen ympärille muutaman kierroksen. AT-AT kompastuu vaijeriin ja kaatuu, jolloin lumikiiturit pääsevät tuhoamaan sen ampumalla selkään ja niskaan.
Pelissä Star Wars: Battlefront AT-AT:t voidaan tuhota joko tykeillä (jotka eivät tee koneelle vahinkoa elokuvassa), lumikiitureilla tai miinoilla.
Lähteet
Walker (Star Wars) Lista över farkoster i Star Wars
Riskiaversio
Riskiaversio on taloustieteessä, rahoituksessa ja psykologiassa käytettävä käsite, joka kuvaa ihmisten tai sijoittajien käyttäytymistä epävarmuutta sisältävissä tilanteissa. Riskiaversio tarkoittaa henkilön haluttomuutta hyväksyä epävarmuutta sisältävä sopimus sellaisen varman sopimuksen sijaan, missä on odotusarvoisesti alhaisempi palkkio. Riskiaversiolle on kehitetty erilaisia mittoja, jotka kuvaavat riskin kaihtamisen astetta. Tyypillisesti ihmisten ajatellaan olevan keskimäärin riskiaversiivisia.
Jos henkilölle tarjotaan vaihtoehtoisesti joko varmaa 50 euron tuloa tai arpajaisia, joissa voi voittaa 50 prosentin todennäköisyydellä 100 euroa, hän on riskiaversiivinen, jos hän pitää alle 50 euron varmaa tuloa parempana kuin arpajaisia. Jos henkilö on indifferentti, hän on riskineutraali. Riskihakuinen henkilö taas haluaisi saada yli 50 euroa, jotta valitsisi varman tulon. 50 prosentin varmuudella odotetun 100 euron tulon ja varman 50 euron tulon erotusta kutsutaan riskipreemioksi.
Riskiaversion mittoja
Taloustieteessä riskiaversiota voidaan mitata odotetun hyödyn avulla. Mitä jyrkempi on odotetun hyödyn funktion u(c) kaarevuus, sitä suurempi on kuluttajan riskiaversiivisuus. Koska hyötyfunktioille voidaan tehdä monotonisesti kasvava muunnos, ne eivät ole yksiselitteisesti määriteltyjä, minkä takia riskiaversiolle tarvitaan yksiselitteinen mitta.
Absoluuttisen riskiaversion kerroin on Kenneth Arrow’n ja John W. Prattin kehittämä mitta, joka on määritelty:
Vakioisesta absoluuttisesta riskiaversiosta käytetään usein lyhennettä CARA.
Relatiivisen riskiaversion kerroin on samojen taloustieteilijöiden kehittämä toinen mitta. Se on määritelty:
Siihen liittyy vastaavasti vakioisesta relatiivisesta riskiaversiosta käytetty lyhenne CRRA. Relatiivisen riskiaversion etuna on, että se on toimiva mitta, vaikka henkilön riskiaversio jollakin tulolla c muuttuisi riskiä kaihtavasta riskihakuiseksi.
Laajennuksia
Taloustieteen malleissa oletetaan usein vakioinen relatiivinen riskiaversiivisuus (CRRA). Erityisesti käyttäytymistaloustieteilijät, kuten Berkeleyn professori Matthew Rabin, ovat kritisoineet tätä lähestymistapaa.
Psykologi Daniel Kahneman ja kognitiotieteilijä Amos Tversky ovat kehittäneet behavioristisessa rahoitusteoriassa tunnetun lottoteorian, joka kuvaa, kuinka ihmiset suhtautuvat voittoihin ja tappioihin. Teorian tavoitteena on ihmisten havaitun riskiaversiivisuuden selittäminen paremmin kuin odotetun hyödyn teorian avulla.
Tabula Rasa (albumi)
Tabula Rasa on samannimisen suomalaisen progressiivista rockia soittaneen yhtyeen esikoisalbumi vuodelta 1975. Levyn sävellykset kirjoitti pääosin Tabula Rasan kitaristi Heikki Silvennoinen ja sanoitukset yhtä lukuun ottamatta yhtyeen ulkopuolinen Mikko Alatalo.
Albumi sai myönteisen vastaanoton, vaikka jotkut kritisoivatkin levyn soundeja ja Alatalon voimakkaasti kantaa ottavia sanoituksia. Tabula Rasa nousi Suomessa listasijalle 16. Albumilta julkaistiin single ”Prinssi” / ”Lähtö”.
Sekä levyn alkuperäisessä vinyylipainoksessa että myöhemmässä CD-painoksessa kappaleet ”Tuho” ja ”Gryf” on merkitty kappalelistaan väärinpäin. ”Gryf” on todellisuudessa levyn kolmas kappale ja ”Tuho” neljäs.
Työstö
Tabula Rasa -albumi äänitettiin huhtikuussa 1975 Marcus Music -studiolla Tukholmassa. Nauhoituksiin kului viisi päivää. Levyn tuotti tuolloin Wigwamissa bassokitaraa soittanut Måns Groundstroem.
Musiikki ja sanoitukset
Alatalo oli toiminut opiskelijajärjestöissä ja eronnut muista tamperelaisista rockmuusikoista sosiaalista vastuuta korostavilla vasemmistolaisilla mielipiteillään. Tabula Rasan hyväksynnällä Alatalo kirjoitti sanoituksistaan kantaa ottavia, ja teksteillään hän myös halusi antaa syvyyttä yhtyeen moniulotteisiin sävellyksiin. Monen kappaleen sanoituksessa päävihollinen on kova kilpailuyhteiskunta, jonka vastapainona Alatalo koki Tabula Rasan hengittävän pehmeämmän, hitaamman ja filosofisemman elämäntavan arvoja. Kaikkein kantaa ottavin teksti on ”Miks’ ette vastaa vanhat puut”, jossa pohditaan retorisia kysymyksiä esittäen, onko ihmiskunnan tulevaisuus punainen, kaappaavatko koneet vallan ja nousevatko alistetut yhteiskuntaluokat suureen vallankumoukseen. Kitaristi Silvennoinen kutsui Alatalon sanoituksia ”uutistoimituskommunismiksi”.
Alatalo kertoi sanoitusten taustasta Tabula Rasan Ekkedien tanssi -albumin vuonna 2014 ilmestyneen uusintapainoksen kansitekstissä:
Myynti ja painokset
Love Records julkaisi Tabula Rasa -albumin syyskuussa 1975. Se julkaistiin tuolloin vinyylilevynä (LRLP 135) ja C-kasettina. Vinyylipainoksen kannessa on kohokirjaimin painettu Tabula Rasa -logo, jonka suunnitteli yhtyeen manageri Kimmo Torkkeli. Levyn liitteenä on Kari Sipilän taiteilema kuva ”Lähtö”.
Albumin listasijoitus Suomessa oli 16, ja se pysyi listalla kymmenen viikon ajan.
CD-levynä Tabula Rasa ilmestyi ensimmäisen kerran vuonna 1992 Japanissa Edison-yhtiön julkaisemana. Ensimmäinen suomalainen CD-versio ilmestyi vuonna 1995. Svart Records julkaisi vuonna 2013 uudet vinyylipainokset kahdella erilaisella versiolla, jossa toisessa on musta ja toisessa valkoinen levy.
Arvioita
Albumi sai myönteisen vastaanoton, vaikka jotkut kritisoivatkin levyn soundeja ja Alatalon voimakkaasti kantaa ottavia sanoituksia. Alatalon mukaan arvostelijat väittivät hänen pilanneen ”kukka ja mehiläisbändin” liian asiapitoisilla teksteillään.
Soundin Jussi Niemen mielestä albumin sanoitukset ovat ”ihan ok, vaikkakin ehkä paikoin lievästi naiveja voimakkaassa ihanteellisuudessaan”. Suorempaakin kritiikkiä esiintyi:
Sen sijaan Jake Nyman antoi kehuja omassa arvostelussaan:
Esko Lehtonen kirjoittaa kirjassaan Suomalaisen rockin tietosanakirja 2 (1983), että levyn yleisilme on järeä ja hallittu, mutta albumi kärsii hieman latteista soundeistaan. Lehtosen mukaan lisäksi musiikissa ja etenkin laulussa on hieman hajanaisuutta ja epävarmuutta.
Kappaleet
A-puoli
B-puoli
Soittajat
Tabula Rasa
Vierailijat
Philippe Édouard Léon van Tieghem
Philippe Édouard Léon van Tieghem (19. huhtikuuta 1839 – 28. huhtikuuta 1914) oli ranskalainen kasvi- ja sienitieteilijä. Hän on tutkinut muun muassa kasvien taksonomiaa sekä kuvannut ja nimennyt monia kasvitaksoneita. Van Tieghem kirjoitti erityisen paljon Loranthaceae-heimoon liittyviä artikkeleita, ja monet hänen taksonomisista kirjoituksistaan ovat säilyneet tähän päivään asti. Van Tieghemistä käytetään tieteellisten nimien yhteydessä auktorilyhennettä Tiegh..
Van Tieghemin isä oli tekstiilikauppias ja kuoli Martiniquella keltakuumeeseen ennen van Tieghemin syntymää. Van Tieghemin äiti kuoli myös pian hänen isänsä kuoleman jälkeen. Van Tieghem oli yksi vanhempiensa viidestä lapsesta.
Van Tieghem pääsi opiskelemaan École normale supérieuren korkeakouluun ja työskenteli sittemmin Louis Pasteurin laboratoriossa. Siellä van Tieghem tutustui sienten viljelyyn ja kehitti "van Tieghemin solun" eli kojeasetelman, jolla pystyttiin tarkastelemaan sienirihmaston kasvua mikroskoopilla. Vuonna 1864 van Tieghem saavutti tohtorin arvon fysikaalisissa tieteissä väitöskirjallaan Recherches sur la fermentation de l'urée et de l'acide hippurique ja kaksi vuotta myöhemmin luonnonhistoriassa. Vuosina 1873–1886 van Tieghem toimi opettajana Pariisin École Centrale -korkeakoulussa ja 1878–1914 professorina Ranskan kansallisessa luonnonhistorian museossa (Muséum national d'histoire naturelle). Vuonna 1876 van Tieghem kuvasi ensimmäisenä blastomykoosin.
Virkakielto
Virkakielto on tiedotusvälineissä ja kirjallisuudessa käytetty termi, jolla tarkoitetaan julkisen virka-aseman kelpoisuusehtoja muuttavaa ja kansalaisten yhdenvertaisuutta rajoittavaa säädöstä tai velvoittavaa määräystä.
Länsi-Saksa
Toisen maailmansodan jälkeisessä Länsi-Saksassa virkakieltotutkimusten ja rekisteröinnin kohteena oli yli kaksi ja puoli miljoonaa länsisaksalaista. Lisäksi 4000 heistä oli mustalla listalla eli he eivät saaneet koulutustaan vastaavaa työtä valtion, kuntien tai osavaltion viroissa. Virkakieltoa jyrkennettiin vuoden 1981 lopussa, jolloin korkein hallinto-oikeus teki ennakkopäätöksen, jonka mukaan jo virassa olevat kommunistit voitiin alistaa kuulusteluun ja erottaa virastaan. Kovimmalla kädellä kommunistien vastaista virkakieltoa sovellettiin Baijerin osavaltiossa.
Halfdan Ragnarsson
Halfdan Ragnarsson (k. noin 877) oli viikinkipäällikkö, joka perusti Yorkin Jorvikin kuningaskunnan 875 tai 876. Halfdan oli kertomusten mukaan Ragnar Lodbrokin poika.
Tanskalaisten viikinkien ”suuri pakana-armeija” hyökkäsi Itä-Angliaan vuonna 865. Armeijaa johtivat Halfdan sekä hänen veljensä Ivar Luuton ja Ubbe Ragnarsson. Halfdanin joukot miehittivät Tynen jokisuun vuonna 874 ja taistelivat Strathclydessa sekä piktien että brittien kanssa. Anglosaksien kronikan mukaan Halfdan jakoi vuonna 876 miehilleen Northumbriasta maa-alueita. Sen jälkeen hän ilmeisesti lähti Pohjois-Irlantiin suuntautuneille sotaretkille. Halfdan saattaa olla Ulsterin annaaleissa mainittu tanskalaiskuningas ”Albann”, joka annaalien mukaan sai surmansa Strangford Loughissa (Loch Cuan) vuonna 877. Toisten kertomusten mukaan Halfdan olisi pysytellyt Yorkissa vuoteen 883 saakka.
Ě
Ě, ě on tšekin ja sorbin kielten aakkonen. Se on muodostettu kirjaimesta E lisäämällä siihen hattu.
Ě tšekin kielessä
Kirjain ě on jäänne muinaistšekin palatalisaatiosta. Alkuperäinen palataaliäänne, jat ě katosi ja muuttui äänteeksi  tai, mutta säilyi kirjaimena.
Kirjain ei koskaan esiinny sananalkuisesti, ja sen äännearvo riippuu edeltävästä kirjaimesta:
Tradeka
Tradeka on suomalainen monialakonserni. Konsernin emoyhtiö on Osuuskunta Tradeka (aik. Osuuskunta Tradeka-yhtymä). Osuuskunnalla oli vuoden 2020 lopussa noin 206 000 jäsentä. Tradeka puhuu itsestään merkityksellisen omistamisen osuuskuntana.
Tradeka-konserniin kuuluvat muun muassa Restel, A-Katsastus, Lehtipiste, Med Group sekä Tradeka-sijoitus Oy. Lisäksi Tradeka omistaa kolmasosan Kotosalla-asumispalveluista vastaavasta Yhdessä huomiseen Oy:stä ja noin viisi prosenttia Seulo Palveluista, joka harjoittaa verkkoruokakauppaa nimellä Kauppahalli24.
Jäsenpalvelut
Osuuskunnan tuottamaa ylijäämää eli voittoa ei ole jaettu jäsenille suoraan jäsenyyden perusteella. Sen sijaan sitä on jaettu ulos huomattavina lahjoituksina hankkeille, jotka aktivoivat ja tukevat kansalaisia, uudistavat toimintatapoja ja mahdollistavat uudenlaista kansalaisjärjestö- tai yritystoimintaa. Osa lahjoituksista on ollut suunnattu poliittista vasemmistoa lähellä oleville järjestöille. Lisäksi osuuskunta on vuodesta 2020 alkaen tarjonnut jäsenilleen erikseen merkittäväksi tuotto-osuuksia, joiden tuottotavoitteena on 3,5 % ja joille ylijäämästä maksettavasta korosta päättää vuosittain osuuskunnan hallitus.
Tausta
Osuuskunta Tradeka puhuu itsestään merkityksellisen omistamisen osuuskuntana. Se ei näe itseään enää kuluttajaosuuskuntana. Tradekan toiminta-ajatuksena on ”merkityksellinen omistajuus ja inhimillisemmän markkinatalouden toteuttaminen käytännössä”.
Tradekan tausta on työväenliikkeen niin sanotussa edistysmielisessä osuustoiminnassa. Vuoteen 1995 asti Tradeka toimi nimellä Eka. Se harjoitti laajamittaista osuuskauppaa (E-liike), vakuutustoimintaa (Kansa) ja rakentamista (Haka).
Tradekaa on kutsuttu punapääoman linnakkeeksi. Tradekan edustajisto koostuu pääosin SDP:n ja vasemmistoliiton ryhmistä.
Edistysmielinen osuustoiminta ja Eka
Tradekan tausta on työväen osuuskaupoissa ja niin sanotussa edistysmielisessä osuustoiminnassa. E-liikkeeksi järjestäytyneet osuuskunnat harjoittivat muun muassa vähittäiskauppaa. Toiminta oli kuitenkin 1960-luvulta alkaen tappiollista.
Nimi Eka oli peräisin 1973 avatulta Kannelmäen EKA-marketilta, joka oli E-liikkeen ensimmäinen suurtavaratalo. EKA tuli sanoista Elanto ja Kannelmäki. Tradekan nimi on lyhennetty Trade-EKA:sta. Alun perin Tradeka-nimi tarkoitti EKA:n vähittäiskaupan toimialaa. Tradeka rekisteröitiin aputoiminimeksi vuonna 1988 vähittäiskauppaa varten.
Ekasta Tradeka 1995
200px|thumb|Tradekan vanha logo. 1990-luvun lamassa Eka ajautui rahoituskriisiin. Eka joutui yrityssaneeraukseen. Kansa ja Haka menivät konkurssiin. Konserniin kuuluneet vähittäiskaupat ja Restel selvisivät saneerauksesta.
Saneerauksen yhteydessä vuonna 1995 Eka vaihtoi nimeä. Uudeksi nimeksi tuli Osuuskunta Tradeka-yhtymä. Ekan nimi oli ryvettynyt julkisuudessa. Samana vuonna vähittäiskaupan liiketoimintaryhmästä tehtiin osakeyhtiö Tradeka Oy. Samalla päättyi osuuskunnan harjoittama osuuskauppatoiminta.
Saneeraus eteni alusta alkaen hyvin. Tradeka Oy ja Restel tekivät hyvää voittoa. Isot varat saatiin myös myymällä kiinteistöjä. Saneeraus saatiin päätökseen vuoden 2003 lopussa.
Vähittäiskauppojen myynti
200px|thumb|[[Siwan logo.]] 200px|thumb|[[Valintatalon logo.]] Tradekan vähittäiskaupan menestys ei jatkunut 2000-luvulla. Kilpailu päivittäistavarakaupassa kiristyi Lidlin tultua markkinoille 2002. Erikoistavarakaupan puolella ulkomaiset kauppaketjut tulivat Suomeen. Tradekan Euromarketit olivat kilpailijoihin verrattuna pieniä ja niitä oli vähän. Siwojen ja Valintatalojenkin tulevaisuus oli uhattu. Tradekan olemassa olevat myymälät sijaitsivat pienehköillä kuihtuvilla teollisuuspaikkakunnilla kasvukeskusten sijasta. Tradeka ei kuitenkaan pystynyt perustamaan uusia kauppoja saneerausvelkojen takia. Yhteistyön päättyminen Elannon ja SOK:n Inex-hankintayhtiön kanssa aiheutti lisää ongelmia. Pienenevät volyymit ja nousevat ostohinnat olivat Tradekalle huono yhdistelmä. Tradekan kauppoja uhkasi myös elintärkeiden Rainbow, Daily ja Coop X-tra -tuotemerkkien menettäminen.
Ongelma ratkaistiin liittoutumalla. Tradeka Oy:n ja Wihurin omistaman Ruokamarkkinat-yhtiön liiketoiminnat yhdistettiin uudeksi Tradeka Oy:ksi 2005. Osuuskunta jatkoi omistajana hieman yli 50 prosentin osuudella. Pääomasijoitusyhtiö Industri Kapital ja Wihuri tulivat vähemmistöomistajiksi. Uuden kaupparyhmän hankinta ja logistiikka siirrettiin Tuko Logisticsiin. Vuonna 2007 Industri Kapital osti Tradeka Oy:n osake-enemmistön ja osuuskunta jäi vähemmistöomistajaksi 15 prosentin osuudella. Yhtiön nimeksi vaihdettiin Suomen Lähikauppa vuonna 2008. Tradeka luopui lopuista Suomen Lähikaupan osakkeista vuonna 2012.
Punapääoman linnake
Vuonna 2014 luodun yhtiörakenteen tarkoitus oli luoda niin sanottu punapääoman linnake. Päätöksentekovalta on säätiöllä, jota ei voi vallata. Osuuskunnalle itselleen jätettiin päätösvallasta vain vähemmistö. Järjestely luotiin, koska SDP:n ja vasemmistoliiton edustajat pelkäsivät rikkaan osuuskunnan valtausta ja rahojen joutumista vieraisiin käsiin. Erityisesti perussuomalaisten kannatuksen nousu aiheutti huolta.
Rakennetta on arvostellut muun muassa toimittaja Jarno Liski, joka kuvasi uudistusta ”vallankaappaukseksi kuluttajilta puolueille”.
Liiketoiminta nykyään
Tradeka hankki Med Groupin vuonna 2018 ja A-Katsastus Groupin vuonna 2020.
Jäsenyys
Vuoden 2020 lopussa osuuskunnalla oli 206 274 jäsentä. Jäsenmäärä on laskenut pitkään.
Jäseneksi liittymisestä peritään osuusmaksu 33,64 €. Maksun saa takaisin, jos jäsen eroaa Tradekasta.
Jäsenyys oikeuttaa äänestämään osuuskunnan vaaleissa, hyödyntämään jäsenalennuksia ja vaikuttamaan osuuskunnan toimintaan jäsenaloitteiden ja -äänestysten kautta.
Konsernin rakenne
200px|thumb|[[Restelin logo.]] Osuuskunta Tradeka on konsernin emoyhtiö, joka huolehtii osuuskunnan jäseneduista ja -palveluista sekä omistajaohjauksesta.
Konsernin liiketoiminnan hallinnointi siirrettiin vuoden 2014 alussa osuuskunnalta holding-yhtiöön Tradeka-Yhtiöt Oy, jonka omistuksessa ovat Med Group Oy, Restel Oy, Tradedot Oy ja Tradeka-sijoitus Oy. Tradeka-Yhtiöt Oy:n pääomistaja on Osuuskunta Tradeka, jonka omistusosuus on 98 % mutta osuus määräysvallasta vain 49 %. Enemmistö, 51 %, määräysvallasta siirrettiin uudistuksessa Tradekan perustamille Tradekan säätiölle ja Kuluttajaosuustoiminnan säätiölle. Tradeka lahjoitti näille säätiöille 23 miljoonaa euroa.
Osuuskunnan edustajisto
Ylintä päätösvaltaa osuuskunnassa käyttää jäsenistön vaaleilla kuudeksi vuodeksi kerrallaan valitsema edustajisto. Nykyisessä, vuonna 2022 valitussa edustajistossa sosiaalidemokraateilla on 48 edustajaa (64 %), vasemmistoliitolla 25 edustajaa (33 %) ja kommunisteilla sekä keskustalla molemmilla 1 edustaja (1 %). Edustajiston kokoa pienennettiin vuonna 2018 valittuun edustajistoon verrattuna 85 edustajasta 75 edustajaan, mutta ryhmien prosenttimääräiset osuudet edustajista pysyivät samoina kuin vuonna 2018 lukuun ottamatta keskustan listaa, jonka edustaja palasi edustajistoon välikauden jälkeen.
Valtaa Tradekassa käyttävät pääosin SDP:n ja Vasemmistoliiton edustajat. Osuuskunnan hallituksessa on useita SDP:n entisiä kansanedustajia. Edustajistossa puolestaan toimi seitsemän SDP:n nykyistä kansanedustajaa vuonna 2018. Tällä hetkellä Tradekan hallitusta johtaa Eero Heinäluoma (sd).
===Tradekan toimitusjohtajat ===
Vasemmiston tukeminen
Tradeka on tukenut vasemmistoa taloudellisesti. Se tuki vasemmistoliittoa runsaalla 100 000 eurolla 2007–2009 ja SDP:tä yhteensä 80 000 eurolla 2007–2008. Presidentinvaaleissa 2018 Tradeka tuki SDP:n Tuula Haataista. Kunnallisvaaleissa 2017 Tradeka jakoi vaalirahaa 105:lle vasemmistoliiton ja SDP:n ehdokkaalle. Muiden puolueiden ehdokkaita ei tuettu. Rahan jakamisesta päätti Tradekan hallitus, jonka jäsenistä lähes puolet sai rahaa myös itselleen. Rahanjakoperiaatteena Tradekassa oli, että vaalirahaa saavat Tradekan hallintoelinten jäsenet ja sen yhtiöiden luottamusmiehet ja työsuojeluvaltuutetut. Hallituksen puheenjohtajan Markus Aaltosen mukaan vaalirahoitus on Tradekassa ”ikimuistoinen käytäntö”.
Suomen Kuvalehti kertoo, että kommunistien Spartacus-säätiö sai Tradekalta 20 000 euroa 2017–2018 sote-uudistuksen uhkia ja lähidemokratiaa koskeviin projekteihin. Vuonna 2015 Tradekan tuella julkaistiin taas Karl Marxin Pääoma.
Glyfoneste
Glyfoneste on rikkakasvien torjunta-aine. Se on tarkoitettu käytettäväksi mm. viljelymailla, puutarhoissa ja metsässä.
Tradeka
Vasemmiston tukeminen
Tradeka ilmoittaa tukeneensa myös vasemmistolaista Vasemmistofoorumia ja sosiaalidemokraattista Kalevi Sorsa -säätiötä. Muita tuensaajia ovat olleet muun muassa Nuorten Kotkien Keskusliitto ja Suomen Työväentalojen Liitto. Tradeka julkaisee lahjoitustiedot kokonaisuudessaan verkkosivuillaan.
Glyfoneste
Glyfonestettä käytettäessä tulee olla erittäin huolellinen. Mikäli sitä joutuu silmiin, hengityselimiin tai suuhun, pitää heti hakeutua lääkärin hoitoon.
Aleksei Lutsenko
Aleksei Aleksandrovitš Lutsenko (, s. 7. syyskuuta 1992 Petropavl) on kazakstanilainen maantiepyöräilijä. Hän on edustanut koko ammattilaisuransa, vuodesta 2013, UCI World Tour -tasolla kilpailevaa Astanaa. Aiemmin hän ajoi saman tallin Continental-tason joukkueessa.
Lutsenko voitti alle 23-vuotiaiden maantieajon maailmanmestaruuden Valkenburgissa 2012. Hän voitti viidennen etapin Espanjan ympäriajossa 2017. Hän voitti Tour of Omanin kokonaiskilpailun 2018. Hän voitti kuudennen etapin Ranskan ympäriajossa 2020.
Lehtipolte
Lehtipolte on perunan tauti, jota aiheuttavat sienet Alternaria solani ja Alternaria alternata. Keskikesällä voi perunanlehdissä ilmetä pyöreitä kulmikkaiksi muuttuvia mustia laikkuja. Sitä vo esiintyä myös tomaatin lehdissä. Sienet talvehtivat kasvinjätteissä maassa. Niitä torjutaan kasvinsuojeluaineilla, jotka sisältävät mankotsebia. Mankotsebi estää sieni-itiöiden muodostumisen perunanlehden pinnalla.
GP2-finaali 2011
GP2-finaali 2011 oli GP2-kauden 2011 ulkopuolinen finaali, joka ajettiin 12.–13. marraskuuta Yas Marina Circuitin moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa. Kilpailu päätettiin järjestää sen jälkeen, kun Euroopan GP2 ja Aasian GP2-sarja yhdistettiin.
LTE
LTE (Long Term Evolution) on laajakaistaisen internet-yhteyden käyttöön suunniteltu niin sanottu neljännen sukupolven (4G) langaton tiedonsiirtotekniikka, joka toimii myös 900:n ja 1800:n megahertsin taajuista mikroaaltosäteilyä suurienergisemmällä 2600 megahertsin mikroaaltosäteilyllä. Tiedonsiirtolaitteena käytetään tällöin nettikkua tai älypuhelinta, jota kutsutaan myös 4G-puhelimeksi, vaikka se käyttää puheluihin 2- tai 3G-verkkoa. LTE-verkko otettiin kaupalliseen käyttöön vuonna 2010.
Standardoinniltaan LTE on 3GPP-järjestön Release 8 -määrityksiin sisältyvä laajennus.
Datan siirto
LTE on ensimmäinen 3G-tekniikka, jossa radioliikenteen suunta tukiasemasta päätelaitteeseen on toteutettu erilaisella radiotekniikalla kuin päätelaitteesta tukiasemaan. Datan siirto tukiasemasta päätelaitteeseen tapahtuu OFDM-tekniikalla ja päätelaitteesta tukiasemaan SC-FDMA-tekniikalla.
Data kulkee tukiasemasta päätelaitteeseen useita radioteitä pitkin eli niin sanotulla MIMO-tekniikalla, joka radiokanavan olosuhteista riippuen joko parantaa tiedonsiirron luotettavuutta tai mahdollistaa paljon tavallista suuremmat tiedonsiirtonopeudet. Standardi tukee monta erilaista tapaa MIMO:n hyödyntämiseen, joista paras valitaan tukiaseman ja päätelaitteen välillä vallitsevien kanavaolosuhteiden mukaan. Mahdollisia ovat mm. perustekniikkana käytetty luotettavuutta parantava tila-taajuus-koodaus, tai olosuhteiden salliessa nopeuksia kasvattavat suljetun tai avoimen silmukan avaruudellinen limitys tai lähetyksen tehoa suuntaava säteenmuodostus. Lisäksi voidaan käyttää solun kokonaiskapasiteettia kasvattavaa MU-MIMOa, jossa samaa aika-taajuus-resurssia käyttää monta eri käyttäjää.
Kenttäkokeissa on saatu tukiasemasta päätelaitteeseen 100 Mbit/s ja päätelaitteesta tukiasemaan yli 50 Mbit/s, etäisyyden ollessa 75 km.
Vahvuudet
Long Term Evolutionin tulevaisuuden menestys tukeutuu vahvasti tekniikan yhteensopivuuteen nykyisten 3G-verkkojen kanssa ja datansiirtonopeuksiin. Vaikka kaupalliseen käyttöön tulevien sovellusten datansiirtonopeudet eivät vielä pitkään aikaan yllä Nokian ja Ericssonin demoissa saavutettuihin nopeuksiin (n.150 Mbit/s), niin silti datansiirto tulee olemaan huomattavasti nykyisiä 3G-tekniikoita nopeampaa. LTE:ssä verkon arkkitehtuuria on myös yksinkertaistettu, mikä lyhentää viiveitä tiedonsiirrossa ja vähentää operaattorien kustannuksia. Lisäksi LTE:ssä on mahdollista luoda maantieteellisesti suurikokoisia soluja (jopa yli 100 km), ja toisaalta tiedonsiirto on mahdollista myös nopeasti liikkuvissa ajoneuvoissa (jopa 350 km/h).
LTE:n käyttöönottoa helpottaa myös sen joustavuus, sillä standardi tukee monia taajuusalueita, kaistanleveyksiä (1,4 MHz – 20 MHz) ja sekä FDD:tä että TDD:tä.
Aaltoalueita
Yhteydet ovat full-duplexeja, toisin sanoen lähetys ja vastaanotto tapahtuvat eri taajuuksilla pareittain ja mahdollistavat kummallekin samanaikaisen lähettämisen.
Takapihan tavikset
Takapihan tavikset on Ellan ja Aleksin neljäs lastenalbumi, jonka levy-yhtiö Warner Music Finland julkaisi 21. syyskuuta 2009. Levyllä vierailevat muun muassa Kristiina Brask (kappaleessa Varis Hilton), Timo Kotipelto (Ronnie James Biojäteastia), Jippu (Kreivitär af Ghan) ja Johanna Kurkela kappaleessa Satakieli.
Cyprinodontoidei
Cyprinodontoidei on hammaskarppikalojen alalahko, johon kuuluu seitsemän heimoa:
Monet alalahkon lajit ovat suosittuja akvaariokaloja.
Vendan kieli
Venda (omakielinen nimi: Tshivenḓa) on bantukieli, jota puhutaan Etelä-Afrikassa ja Zimbabwessa. Kielellä on kaikkiaan noin 1 294 000 puhujaa. Vendan katsotaan olevan elinvoimainen ja sen lähimpiä sukulaiskieliä ovat mm. tswana ja eteläsotho. Venda jaetaan seitsemään päämurteeseen.
Venda on yksi Etelä-Afrikan tasavallan 11 virallisista kielistä. Kieltä puhuu hieman yli 2 % koko maan väestöstä. Etelä-Afrikassa vendan puhuma-alue sijoittuu maantieteellisesti Limpopon provinssiin.
Kieltä kirjoitetaan latinalaisin aakkosin. Raamattu käännettiin kokonaisuudessaan vendaksi vuonna 1936.
Konsonantit
Lähde:
Cambia el Paso
Cambia el Paso on yhdysvaltalaislaulajan Jennifer Lopezin sekä puertoricolaislaulajan Rauw Alejandron musiikkikappale. Sen julkaisivat Nuyorican ja Sony Latin 5. heinäkuuta 2021. Kappaleen ovat sanoittaneet Lopez, Reggi El Auténtico, Georgia Ku, Andrés Castro, Jonas Jurström, Victor Thell, Mr. Naisgai, Caleb Calloway sekä Rauw Alejandro, joista Jurström ja Thell myös tuottivat sen. Kappaleen musiikkivideon ohjasi Jessy Terrero ja se julkaistiin 9. heinäkuuta 2021. Video kuvattiin Miami Beachillä 8.-9. kesäkuuta 2021.
"Cambia el Paso" oli kaupallisesti kohtalainen menestys, sen päästyä singlelistan kymmenen parhaan joukkoon Dominikaanisessa tasavallassa, Guatemalassa, Panamassa ja Puerto Ricossa. Lopez esitti kappaleen ensimmäisen kerran livenä Global Citizen Live-konsertissa New York Cityssä 26. syyskuuta 2021.
Renegades (Rage Against the Machinen albumi)
Renegades on yhdysvaltalaisen alternative metal -yhtye Rage Against the Machinen neljäs studioalbumi, joka julkaistiin 5. joulukuuta 2000. Albumi julkaistiin laulaja Zack de la Rochan eron jälkeen, mutta de la Rocha laulaa silti albumin jokaisessa kappaleessa. Albumi koostuu lainakappaleista.
Lainakappaleita on otettu muun muassa Bruce Springsteeniltä, Bob Dylanilta, Minor Threatiltä, Eric B. & Rakimilta, EPMD:ltä, MC5:ltä, The Rolling Stonesilta, Cypress Hilliltä sekä Devolta. Yhtyeen mukaan se otti albumille sellaisten artistien kappaleita, jotka inspiroivat yhtyettä ja edustivat jonkinlaista kapinahenkeä omalla aikakaudellaan. Albumi nousi Yhdysvalloissa Billboard 200 -listan sijalle 14. Suomessa se ylsi virallisen albumilistan sijalle 25. Albumi saavutti platinum-statuksen hieman yli kuukauden sen julkaisun jälkeen.
Kuvitus
Albumin kansikuva on parodia pop-taiteilija Robert Indianan teoksesta LOVE, jonka alkuperäinen sana "love" eli rakkaus on vaihdettua sanalla "rage" eli raivo. Albumin kannesta painettiin neljä eriväristä versiota.
Organokupariyhdisteet
thumb|250px|Organokupariyhdisteitä Organokupariyhdisteet ovat organometalliyhdisteitä, jotka sisältävät hiilen ja kuparin välisen kovalenttisen sidoksen. Organokupariyhdisteet toimivat katalyytteinä useissa reaktioissa.
Ominaisuudet ja rakenne
Kupari esiintyy organokupariyhdisteissä tyypillisimmin hapetusluvulla +I. Ensimmäinen syntetisoitu organokupariyhdiste on räjähdysherkkä kupari(I)asetylidi. Yksinkertaiset alkyyli- ja aryylikupariyhdisteet ovat reaktiivisia muun muassa herkkiä ilman ja kosteuden vaikutuksille. Ne esiintyvät tyypillisesti dimeereinä, tetrameereinä tai pentameereinä. Syklopentadienyylikompleksit ovat hieman stabiilimpia. Alkyylikupariyhdisteitä muodostetaankin niiden reaktiivisuuden vuoksi reaktioastiassa in situ. Alkyyli- tai aryylikupariyhdisteitä voidaan valmistaa vaihtometallointireaktiolla kuparihalogenidin ja organolitium- organomagnesium- tai organotinayhdisteistä. Organokupariyhdisteet liukenevat hyvin eettereihin kuten dietyylieetteriin ja tetrahydrofuraaniin.
Käytetyimpiä reagensseja ovat magnesium- tai litiumkupraatit, joissa organokuparireagenssilla on negatiivinen varaus. Organokupraatit ovat pehmeitä nukleofiileja ja reagoivat esimerkiksi konjugoituneiden enonien kanssa konjugaattiadditiolla. Organokupraattireagenssit reagoivat kytkentäreaktiolla orgaanisten halogenidien kanssa ja aromaattisten yhdisteiden tapauksessa reaktiota kutsutaan Ullmann-reaktioksi.
Lautuma
thumb|Lautuma ruumiissaLautuma (: livor 'sinelmä', mors [gen.mortis] 'kuolema') on kuoleman jälkeen ruumiin iholle ilmaantuva violetinpunainen väritys. Lautuma johtuu punasolujen vajoamisesta painovoiman vaikutuksesta alimpiin verisuoniin, koska verenkierto on pysähtynyt.
Lautumat lasketaan toissijaisiin kuolemanmerkkeihin, joita ovat myös esimerkiksi kuolonkankeus ja ruumiin jäähtyminen. Lautumia voidaan käyttää apuna arvioitaessa henkilön kuolinaikaa.
Lautuman vaiheet
Lautumat ilmestyvät yleensä ensin rintakehän sivuosiin noin 15–20 minuutin kuluttua kuolemasta. Ne alkavat yhtyä toisiinsa 2 tunnin kuluttua, ja niiden määrä ja laajuus lisääntyy 12 tuntiin asti. Lautumia ei ilmaannu paikkoihin, joissa ruumis koskettaa maata tai jotain esinettä, koska ihon hiussuonet ovat tällöin puristuneina kasaan. Kuolemanhetkestä 20 tunnin sisällä lautumat ovat vielä poispainettavissa, ja niiden paikka myös muuttuu tänä aikana, jos ruumista liikutetaan.
Statius
Publius Papinius Statius (n. 40–96) oli roomalainen runoilija latinalaisen kirjallisuuden niin sanotulla "hopeisella kaudella". Hän syntyi Italiassa nykyisen Napolin alueella.
Statiuksen tunnetuimmat teokset ovat Thebais, eepos Seitsemän Thebaa vastaan sekä runokokoelma Silvae, joka avaa näkymän aikansa kirjallisiin piireihin ja elämään keisari Domitianuksen hovissa.
Luettelo sitaristeista
Tämä on luettelo sitarin soittajista.
Statius
Vaikka Statiuksesta tiedetään nykyään vähän, oli hän vuosisatoja eräs tunnetuimmista antiikin Rooman runoilijoista jääden toiseksi ainoastaan Vergiliukselle. Hänet muistetaan runojensa lisäksi myös henkilöhahmona Danten Jumalaisesta näytelmästä sen Kiirastuli-osiosta.
Luettelo naisten maailmanmestareista shakissa
Shakin naisten maailmanmestaruudesta alettiin pelata virallisesti 1927, jolloin Maailman shakkiliitto FIDE otti naisten maailmanmestaruuden suojelukseensa. Ennen toista maailmansotaa 1927-37 mestaruudesta pelattiin seitsemän kertaa, englanninvenäläisen Vera Menchikin voittaessa joka kerta. Menchikin kuoltua 1944 järjestettiin Moskovassa vuonna 1949–1950 ensimmäinen MM-turnaus toisen maailmansodan jälkeen. Uudeksi maailmanmestariksi tuli Ljudmila Rudenko. Tämän jälkeen FIDE lanseerasi 1952 ehdokasottelut ja ottelufinaalin täyskierrosturnauksen sijaan.
Kahden muun venäläispelaajien Rudenkon, Jelizaveta Bykovan ja Olga Rubtsovan jälkeen valta siirtyi eteläisen Gruusian neuvostotasavallan edustajalle Nona Gaprindašvilille, joka piti mestaruutta 16 vuotta 1962–1978. Gaprindasvili oli myös ensimmäinen naispelaaja, jolle FIDE myönsi suurmestarin arvon. Hänen jälkeensä koitti toisen georgialaisen, Maia Tšiburdanidzen 13-vuotinen valtakausi 1978–1991. Vuonna 1991 naisten shakin valtaistuimelle nousi ensimmäinen kiinalainen, Xie Jun, murtaen neuvostopelaajien 41 vuotta kestäneen hegemonian.
Xien jälkeisistä maailmanmestareista yksikään ei pystynyt menestyksellä uusimaan mestaruuttaan, kunnes 2011 vasta 17-vuotias kiinatar Hou Yifan menestyksellisesti puolusti mestaruuttaan intialaista Humpy Konerua vastaan. Tämän jälkeen Hou on voittanut mestaruuden vielä kaksi kertaa 2013 ja 2016. 2010- ja 2020-luvuilla Kiina on vakiinnuttanut hallintansa naisten shakissa ja ainoastaan ukrainalaiset Hanna Ušenina ja Marija Muzytšuk ovat kyenneet kerran murtamaan kiinalaisten rintaman.
Yleisen maailmanmestaruuden osalta maailmanmestaruuden yhdistymisen myötä palattiin 2008 pitkiin kaksinotteluihin, mutta naiset pelasivat vuosina 2000–2010 cup-muotoisia turnauksia. Vuosina 2011–2018 naisten maailmanmestaruudesta pelattiin vuorovuosin cup- ja ottelumuodossa. . Maailman shakkiliitto päätti vuonna 2019 siirtyä taas kaksinotteluun sitä edeltävine ehdokasturnauksineen.
MM-turnaukset ja -ottelut
''Menchik ja Graf pelasivat vuosina 1934 ja 1937 kaksi ottelua, joita muun muassa FIDE nykyään pitää molempia maailmanmestaruusotteluina, vaikka ensimmäinen, Rotterdamissa pelattu ottelu oli vain neljä peliä pitkä. Menchik joka tapauksessa voitti sen 3–1, kuten voitti myös 1937 pelatun pidemmän ottelun. Vuoden 1937 ottelu oli myös 1924 perustetun FIDE:n tunnustama mestaruusottelu.''
Keskisormi (käsimerkki)
thumb|399x399px|Keskisormen näyttäminen on kansainvälinen käsimerkki. Keskisormen näyttäminen on laajalti tunnettu käsimerkki, joka varsinkin länsimaisissa kulttuureissa merkitsee jonkin solvaamista.
Keskisormen näyttäminen on lähes 3 000 vuotta vanha tapa ja lähtöisin Kreikasta, jossa mies saattoi näyttää keskisormea vihamiehelleen. Käsimerkistä käytettiin nimeä katapugon, joka tarkoitti homoseksuaalia tai miesten välistä seksiä. Ilmaus oli halventava ja keskisormen näyttäminen johti usein käsirysyyn. Käsimerkkiä käytettiin myös näyttämöllä karkeissa näytelmissä. Roomalaiset sotilaat omaksuivat kyseisen tavan ja vähättelivät ilmauksella vihollisiaan. Roomassa siitä käytettiin nimitystä digitus impudicus, joka tarkoittaa ”hävytöntä sormea”. Myöhemmin keskisormen näyttö on ollut yleistä armeijoissa. Sotilaat näyttivät keskisormea viholliselle ennen hyökkäystä.
Vanhin varma maininta keskisormimerkistä on noin vuodelta 300 eaa eli 2 300 vuoden takaa olevassa tekstissä. Merkin ensimmäistä käyttäjää tai käyttöseutua ei tiedetä, mutta sen kuvaama merkitys on pysynyt samana kautta aikojen. Keskisormi symboloi siitintä ja viereen taivutetut muut sormet kiveksiä. Antiikin Kreikassa merkin näyttäminen miehelle oli positiivinen toivotus miehekkäästä voimasta ja useasta lapsesta. Keskiajalla suhtautuminen kehoon ja sukuelimiin vähitellen muuttui ja keskisormimerkistä kehittyi nykyajan haistattelua tarkoittava ele.
Aiheesta muualla
Dedo médio
Kuuritari
Kuuritari, oikealta nimeltään Marc Spector on Marvel-kustantamon sarjakuvissa esiintyvä supersankari. Hahmo esiintyi ensimmäisen kerran Werewolf by Night -lehden numerossa 32 (1975). Hahmon loivat Doug Moench ja Don Perlin.
Historia
Marc Spector oli Chicagossa asunut amerikanjuutalaisen rabbin Elias Spectorin poika. Elias oli muuttanut Tšekkoslovakiasta Yhdysvaltoihin paetakseen holokaustia ja hänen ystävänsä Yitz Perlman oli läheinen myös Marcin kanssa. Mutta Marc sai selville, että Perlman oli oikeasti entinen Natsi-Saksan upseeri nimeltä Ernst. Eräänä päivänä Perlman katosi ja Marcille alkoi kehittyä dissosiatiivinen identiteettihäiriö. Hänen muita persoonallisuuksiaan olivat Steven Grant ja Jake Lockley. Hän meni harjoittelijaksi Grantin identiteetillä Putnamin psykiatriseen sairaalaan ja kuuli siellä ollessaan ensimmäisestä kertaa päässään Khonsun, muinaisegyptiläisenä sodan ja kuun jumalana palvotun olennon äänen. Kun Elias kuoli, Marcin sallittiin lähteä hetkeksi pois šivan, juutalaisten suruajan, vuoksi. Mutta Khonsun äänen neuvomana Marc ei enää palannut sairaalaan edes šivan päätyttyä.
Aikuisena Marc Spector ryhtyi ensin raskaansarjan nyrkkeilijäksi ja myöhemmin työskenteli Yhdysvaltain merijalkaväen Force Reconnaissance -yksikkölle sekä palkkasoturina pääasiassa CIA:lle. Hän ystävystyy ranskalaisen lentäjä Jean-Paul ”Frenchie” DuChampin kanssa, ja työskennellessään eräänä päivänä afrikkalaiselle palkkasoturille Raul Bushmanille, Spector tapaa arkeologin nimeltä Peter Alraune ja tämän tyttären Marlenen. He löytävät temppelin, jossa on Khonsu’ta esittävä patsas ja joka on täynnä useita artefakteja. Bushman yrittää ryöstää artefaktit, tappaa Alraunen ja jättää myös Spectorin kuolemaan. Mutta sitten Spector saa näyn, jossa Khonsu lupaa herättää hänet henkiin, jos hän ryhtyy Khonsun avatariksi Maassa. Herättyään Spector kohtaa Bushmanin taistelussa ja palaa Yhdysvaltoihin Marlenen ja Frenchien kanssa mukanaan Khonsun patsas. Spector luo patsaasta peräisin olevasta hopeasta hupullisen puvun, jolla ryhtyi taistelemaan rikollisuutta vastaan Kuuritarina, ”Khonsun nyrkkinä”.
Spector sijoittaa palkkasoturin uralla ansaitsemansa rahat ja tienattuaan pienen ominaisuuden esiintyy julkisuudessa Steven Grantin henkilöllisyydellään miljonäärinä ostaakseen itselleen kartanon, jota käyttää tukikohtanaan. Hän käyttää myös Jake Lockleyn henkilöllisyyttä työskennelläkseen taksinkuljettajana ja pysyäkseen yhteydessä kadun ihmisten ja rikollisen alamaailman kanssa.
Sam Raimi
Samuel Marshall ”Sam” Raimi (s. 23. lokakuuta 1959 Franklin, Michigan, Yhdysvallat) on yhdysvaltalainen elokuvaohjaaja, tuottaja, käsikirjoittaja ja näyttelijä. Hänet tunnetaan erityisesti kauhuelokuvaohjaajana. Hän on ohjannut kauhuklassikon Evil Deadin sekä kolme Hämähäkkimies-elokuvaa.
Raimi on viisilapsisen perheen neljäs. Perhe on juutalainen, ja esi-isät ovat kotoisin Unkarista ja Venäjältä. Raimin vanhin veli Ivan Raimi on ensiapulääkäri ja avustanut joskus veljeään käsikirjoituksissa. Hänen toinen veljensä Ted Raimi on puolestaan oman uransa luonut näyttelijä.
Raimi alkoi jo varhain tehdä elokuvia ystävänsä Bruce Campbellin kanssa. Collegessa hän kuvasi Campbelliin ja veljensä huonetoverin Robert Tapertin kanssa 32-minuuttisen kauhuelokuvan Within the Woods (1978), joka tuotti 350 000 dollaria. Myöhemmin hän keräsi varat kulttiklassikoksi nousseeseen läpimurtoelokuvaansa Evil Dead (1981).
Elokuvien lisäksi Raimi on tuottanut useita televisiosarjoja kuten Xena, Hercules, Piru irti (American Gothic), Cleopatra 2525 ja Jack of All Trades.
Yksityiselämä
Sam Raimi on naimisissa Gillian Greenen kanssa, joka on entinen näyttelijä. Heillä on viisi lasta. Hän on valmistunut vuonna 1977 Birmingham Groves High Schoolista, joka sijaitsee Birminghamissa, Michiganissa. Hänen perheensä muutti alun perin saksalaisen nimensä Reingewertzin Raimiksi.
M/S Hurst Point
M/S Hurst Point on englantilaisen AWSR Shippingin omistama rahtialus. Alus on rakennettu vuonna 2002 Flensburger Schiffbau-Gesellschaftin telakalla Flensburgissa, Saksassa. Kuollutta painoa aluksella on 13 274 tonnia. Hurst Point on rekisteröity Yhdistyneen kuningaskunnan lipun alle ja sen kotisatama on Lontoo.
Hurst Pointin sisaraluksia ovat M/S Hartland Point, M/S Eddystone, M/S Beachy Head, M/S Anvil Point ja M/S Longstone.
Käyttöhistoria
21. tammikuuta 2002 aluksen köli laskettiin vesille ja 19. huhtikuuta alus laskettiin vesille. 16. elokuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo.
Marc Savard
Marc Savard (s. 17. heinäkuuta 1977 Ottawa, Ontario) on uransa lopettanut kanadalainen jääkiekkoilija, pelipaikaltaan keskushyökkääjä. Hän on NHL-seura New York Rangersin neljännen kierroksen varaus vuodelta 1995. Rangersin lisäksi hän on edustanut NHL:ssä Calgary Flamesia, Atlanta Thrashersia ja Boston Bruinsia. NHL-kauden 2004–2005 peruunnuttua työsulun vuoksi Savard pelasi Sveitsin Nationalliga A:ssa Bernissä ja B-liigan Thurgaussa. Savard oli sivussa peleistä yli viisi vuotta sen jälkeen, kun Coloradon Matt Hunwick taklasi häntä tammikuussa 2011. Nykyisin Savard toimii OHL-liigan Windsor Spitfiresin päävalmentajana.
Leffaboogie Vol 19
Leffaboogie Vol 19 on Smurffien 19. studioalbumi, joka julkaistiin 21. lokakuuta 2011.
Kappaleet
Suluissa alkuperäinen kappale.
Linda Grubben
Linda Grubben (o.s. Tjørhom, s. 13. syyskuuta 1979 Stavanger, Norja) on entinen norjalainen ampumahiihtäjä, olympiamitalisti ja maailmanmestari.
Linda, tuolloin vielä Tjørhom, hiihti toisen osuuden Norjan viestijoukkueessa, joka saavutti Saksan jälkeen hopeaa Salt Lake Cityn olympialaisissa 2002. Oberhofin MM-kilpailuissa 2004 hän hiihti avausosuuden Norjan voittoisassa viestikvartetissa, jonka muut jäsenet olivat Gro Marit Istad-Kristiansen, Gunn Margit Andreassen ja Liv Grete Poirée; eroa toiseksi sijoittuneeseen Venäjään oli runsas minuutti.
Hochfilzenin MM-kilpailuissa 2005 Tjørhom sijoittui kolmanneksi 15 kilometrin kilpailussa Andrea Henkelin ja Sun Ribon jälkeen, ero voittajaan oli yli puoli minuuttia. Pokljukan MM-sekaviestissä 2006 hän kuului Norjan hopeajoukkueeseen, joka hävisi kilpailun voittaneelle Venäjälle vajaan minuutin.
Tjørhom avioitui kesällä 2006 Norjan ampumahiihtojoukkueen valmentajan Roger Grubbenin kanssa. Anterselvan MM-kilpailuissa 2007 hän voitti normaalimatkan maailmanmestaruuden puhtaalla ammunnalla. Toiseksi sijoittunut – niin ikään ilman sakkoja selvinnyt – Florence Baverel-Robert hävisi yli minuutin. Takaa-ajossa Grubben ampui ainoan ohilaukauksensa ensimmäisellä pystypaikalla ja nousi sprinttikilpailun jälkeiseltä 18. sijalta hopealle, vain 7,1 sekuntia Magdalena Neunerille hävinneenä. Viestissä hän hiihti ankkuriosuuden Norjan pronssijoukkueessa.
Maailmancupissa Grubben voitti kahdeksan osakilpailua, oli viidesti toinen ja yhdeksän kertaa kolmas. Kokonaiskilpailussa hän oli parhaimmillaan kuudes kaudella 2006–2007.
Linda Grubben lopetti uransa keväällä 2007.
The Pastels
thumb|The Pastels The Pastels oli vuonna 1982 Glasgow'ssa, Skotlannissa perustettu yhtye. Se edustaa indie-rockin twee/shambling/anorak pop/C-86 kutsuttua liikettä.
Yttilä
Yttilä on kylä Satakunnan Säkylässä entisen Köyliön kunnan alueella.
Palvelut
thumb|240px|right|Sepon Kauppa ja sen lopetettu huoltoasema. Yttilässä sijaitsee ravintola Korkea Tammi, paloasema ja Lallintalo. Kylässä sijaitsi myös Sepon Kauppa, joka lopetti toimintansa samassa rakennuksessa olleen postin kanssa vuonna 2013.
The Pastels
The Pastelsin innoittajina ovat toimineet muun muassa Velvet Underground, Teenage Fanclub ja The Beatles.
The Pastelsista puolestaan on intoutunut saman genren skottikasariyhtye Talulah Gosh, joka on Pastels-fanaattisuuttaan tehnyt kappaleen "The Day She Lost Her Pastels Badge". Tunnetuin Pastels-fani lienee kuitenkin edesmennyt teini-idoli Kurt Cobain.
Yttilä
Fiktiivisiä viittauksia
Simulaatiopelissä My Summer Car sijaitseva Teimon Kauppa on saanut ulkoisia vaikutteita Yttilässä sijaitsevasta Sepon Kaupasta.
Craig David
thumb|Craig David esiintymässä vuonna 2009. Craig Ashley David (s. 5. toukokuuta 1981 Holyrod, Southampton) on englantilainen pop- ja R&B-laulaja.
Seuraava albumi, Slicker Than Your Average, julkaistiin vuonna 2002. Se menestyi paljon huonommin kuin edeltäjänsä. Yksikään kuudesta singlestä ei sijoittunut Yhdysvalloissa, mutta neljä ensimmäistä saavutti kuitenkin Isossa-Britanniassa top10:n. Viides single "World Filled With Love" sen sijaan pääsi sijalle 15. ja pysyi listoilla vain neljä viikkoa. Seuraava single "You Don't Miss Your Water ('Til The Well Runs Dry)" oli myös pettymys, sillä se saavutti Isossa-Britanniassa vain sijan 42 ja oli lisäksi hänen ensimmäinen singlensä, joka ei yltänyt Australiassa top40:een.
Davidin ura koki vielä suuremman kolauksen vuonna 2004, kun hänen levy-yhtiönsä Telstar Records ajautui konkurssiin. Myöhemmin David teki sopimuksen Warner Musicin kanssa ja levytti kolmannen albuminsa The Story Goes.... Se julkaistiin vuonna 2005 Euroopassa, Australiassa ja Aasiassa, mutta ei Yhdysvalloissa. Ensimmäisen single "All The Way" palautti hänet kolmen kärkeen listalla. Toinen single "Don't Love You No More (I'm Sorry)" vietti 15 viikkoa Britannian top75:ssä. Albumilta julkaistiin myös single "Unbelievable".
Davidin neljäs albumi, Trust Me, julkaistiin marraskuussa 2007. Vuonna 2008 julkaistiin kokoelma-albumi Greatest Hits.
Davidin viides studioalbumi Signed Sealed Delivered julkaistiin vuonna 2010.
Clay Mathematics Institute
Clay Mathematics Institute (tunnetaan paremmin suomeksi Clay-instituuttina) on Cambridgessa, Massachusettsissa toimiva yksityisrahoitteinen säätiö, joka on omistautunut matematiikan tutkimuksen tukemiseen.
Clay-instituutti on erityisen tunnettu seitsemästä Millennium-ongelmastaan. Instituutti jakaa miljoonan dollarin Millennium-palkinnon henkilölle tai henkilöille, jotka ensimmäisenä ratkaisevat jonkin Millennium-ongelmista. Ongelmat ovat:
Palkinto on perustettu vuonna 2000, ja toistaiseksi yksi seitsemästä ongelmasta on ratkaistu.
Lesotho olympialaisissa
Lesotho osallistui olympialaisiin ensimmäisen kerran Münchenissä 1972. Seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Lesothon olympiakomitea perustettiin 1971 ja tunnustettiin 1972.
Lesotho ei ole saavuttanut yhtään olympiamitalia. Pistesijalle eli kahdeksan parhaan joukkoon on yltänyt taekwondoin Likeleli Alinah Thamae, joka oli seitsemäs naisten kärpässarjassa Sydneyssä 2000. Lesothon olympiajoukkueeseen on kuulunut 1–9 urheilijaa, ja he ovat osallistuneet taekwondon lisäksi nyrkkeilyyn, pyöräilyyn, uintiin ja yleisurheiluun.
Riihimäki–Lahti-lähijunaliikenne
Riihimäen ja Lahden välinen lähijunaliikenne on Riihimäen seutukunnan ja Lahden seutukunnan alueella toimivaa paikallisjunaliikennettä, jota liikennöi VR. Junavuoroja ajetaan linjatunnuksella. Vuorotarjonta on arkisin ja lauantaisin 18–19 vuoroa Lahden suuntaan ja 16 vuoroa Riihimäen suuntaan. Sunnuntaisin vuorotarjonta on 16 vuoroa Lahden suuntaan ja 14 vuoroa Riihimäen suuntaan.
Historia
Syyskuuhun 2006 asti Riihimäen ja Lahden välillä liikennöitiin taajamajunaliikennettä päivittäin 8–12 vuoroparin verran. Valtaosa taajamajunavuoroista ajettiin lähijunina Helsingistä Riihimäelle ja Riihimäeltä Helsinkiin R- ja H-tunnuksin. Taajamajunavuoroista viisi ajettiin myös Lahdesta edelleen Kouvolaan ja vastaavasti Kouvolasta Riihimäelle.